มีอาการมึนศีรษะเวลาลุก เงยหน้าก้มหน้า หรือหันหน้า ไม่ใช่อาการบ้านหมุน มีอาการเหน็บชาบริเวรศีรษะบางครั้ง มักจะเป็นด้านหลังศีรษะและด้านขวาของศีรษะ มีชาตามส่วนอื่นบ้างแต่ไม่มากเป็นๆหายๆ เป็นอาการเหน็บชา ร้อนๆ แต่ยังรับความรู้สึกได้ปกติ เป็นมา3-4 วันแล้ว แต่เมื่อคืนเผลอลุกไวเกินไปจนมึนหนักไปประมาณ4-5วิ แล้วเช้านี้มีอาการชาแบบตึงๆที่เข่าด้านขวา แต่ยังรับความรู้สึกได้ปกติ เกิดจากสาเหตุอะไรได้บ้างอันตรายไหม เดิมทีมีอาการที่เป็นอยู่แล้วคือ กรดไหลย้อน มีอาการของหัวใจเต้นผ้ดจังหวะแบบข้ามจังหวะนานๆครั้ง
สวัสดีค่ะ อาการมึนศีรษะ มีอาการเหน็บชา เป็นเวลาก้มหรือเงยหน้านั้น อาจจะเกิดจาก มึนหัวจากการใช้งาน ร่วมกับอาจมีอาการปวดกล้ามเนื้อที่อยู่รอบๆศีรษะ สัมพันธ์กับการใช้งานสายตาได้ด้วย หรือเกิดจาภาวะน้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน มีโรคของหูอื่นๆเช่น ตะกอนหินปูนในหูชั้นในหลุด หรือ โรคหินปูนในหูชั้นในเคลื่อน หูชั้นในอักเสบจากการติดเชื้อของหูชั้นกลาง เกิดหลังการเปลี่ยนท่าทางที่เร็วเกินไปภาวะหัวใจเต้นผิดจังหวะ อาจเป็นอีกสาเหตุที่ทำให้มึนศีรษะ อาจมีวูบ ใจสั่น หน้ามืดได้เช่นกันแนะนำว่าถ้ามีอาการเป็นมากจนรบกวนการใช้ชีวิต มีช่วงที่วูบไปเลย หรือมีโรคหัวใจเต้นผิดจังหวะที่ยังควบคุมได้ไม่ดี ควรรีบไปพบแพทย์เพื่อตรวจเพิ่มเติมเบื้องต้น ควรพักผ่อนให้เพียงพอ พักการใช้งานแบบที่ต้องเพ่งสายตา ไม่เปลี่ยนท่าทางเร็วๆ